R E P U B L I K A H R V A T S K A

BJELOVARSKO-BILOGORSKA ŽUPANIJA

OPĆINA SIRAČ

OPĆINSKO VIJEĆE

ODLUKA O PRISTUPANJU SPORAZUMU GRADONAČELNIKA ZA

KLIMU I ENERGIJU (ENG. THE COVENANT OF MAYORS - EUROPE)

Sirač, 27.11.2023. godine PREDLAGATELJ: Načelnik Igor Supan, mag.oec.

 IZVJESTITELJ: Željka Horina, struč.spec.oec.



 **REPUBLIKA HRVATSKA**

**BJELOVARSKO-BILOGORSKA ŽUPANIJA**

 **OPĆINA SIRAČ**

 **NAČELNIK**

KLASA: 351-01/23-01/3

URBROJ: 2103-17-02-23-2

Sirač, 27.11.2023. godine

OBRAZLOŽENJE

uz prijedlog Odluke o pristupanju Sporazumu gradonačelnika za klimu i energiju

(eng. Covenant of Mayors - Europe)

Sporazum gradonačelnika za klimu i energiju (u daljnjem tekstu: Sporazum gradonačelnika) okuplja lokalna i regionalna tijela vlasti koja su se dobrovoljno posvetila provedbi ciljeva Europske unije za klimu i energiju na svom teritoriju.

Sporazum gradonačelnika predstavlja najveću svjetsku inicijativu usmjerenu na lokalne energetske i klimatske aktivnosti s ciljem smanjenja energetske potrošnje emisija CO2 i utjecaja klimatskih promjena te prilagodbe klimatskim promjenama. Lokalna tijela vlasti – potpisnici Sporazuma gradonačelnika dijele zajedničku viziju kojom će osigurati dekarbonizaciju i otpornost gradova u kojima će njihovi građani imati pristup sigurnoj, održivoj i svima pristupačnoj energiji.

Vizija je da do 2050. godine živimo u dekarboniziranim i otpornim gradovima s pristupom svima dostupnoj, sigurnoj i održivoj energiji. Sukladno Sporazumu gradonačelnika nastavit će se:

1. smanjivati emisije stakleničkih plinova na svom teritoriju,
2. jačati otpornost i pripremati se za štetne učinke klimatskih promjena i
3. baviti se pitanjem energetskog siromaštva kao ključnom mjerom omogućavanja pravedne tranzicije.

Ključni dokument u realizaciji Sporazuma gradonačelnika je Akcijski plan energetski održivog razvoja i klimatskih promjena (eng. Sustainable Energy and Climate Action Plan - SECAP).

Općina Sirač izradila je Akcijski plan energetski održivog razvoja i klimatskih promjena.

SECAP predstavlja ključni dokument koji na bazi prikupljenih podataka o zatečenom stanju identificira te daje precizne i jasne odrednice za provedbu projekata i mjera energetske učinkovitosti i korištenja obnovljivih izvora energije te prilagodbe učincima klimatskih promjena na lokalnoj razini.

Prihvaćanjem SECAP-a postavljaju se temelji za energetski održivu općinu, a definirane mjere unutar SECAP-a pokrenuti će nove financijske mehanizme za provedbu mjera energetske učinkovitosti i obnovljivih izvora energije.

Sukladno navedenome, potrebno je pristupiti Sporazumu gradonačelnika.

Nakon što se pristupi Sporazumu gradonačelnika te izradi i donese SECAP, jedinice lokalne samouprave dužne su svake dvije godine podnositi izvješće o provedbi ciljeva iz Sporazuma gradonačelnika, SECAP-a i napretku na ovome polju.

Ukoliko Općinsko vijeće prihvati ovo obrazloženje, akt bi mogao glasiti kao u prilogu.

 Načelnik

 \_\_\_\_\_\_\_\_\_\_\_\_\_\_\_\_\_

 Igor Supan, mag.oec.



 **REPUBLIKA HRVATSKA**

**BJELOVARSKO-BILOGORSKA ŽUPANIJA**

 **OPĆINA SIRAČ**

 **OPĆINSKO VIJEĆE**

KLASA: 351-01/23-01/3

URBROJ: 2103-17-01-23-3

Sirač, 27.11.2023. godine

Općinsko vijeće Općine Sirač, na 30. sjednici, održanoj 27.11.2023. godine, na temelju članka 15. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.) i članka 32. Statuta Općine Sirač („Županijski glasnik“, Službeni glasnik Bjelovarsko-bilogorske županije, broj 19/09, 06/10, 03/13, 01/18, 03/21), donijelo je

ODLUKU

o pristupanju Sporazumu gradonačelnika za klimu i energiju

(eng. Covenant of Mayors - Europe)

Članak 1.

Općina Sirač pristupa Sporazumu gradonačelnika za klimu i energiju (Sporazum gradonačelnika - Europa), koji se prilaže ovoj Odluci i čini njezin sastavni dio (na hrvatskom i engleskom jeziku).

Članak 2.

Zadužuje se načelnik za potpisivanje predmetnog Sporazuma.

Članak 3.

Ova Odluka stupa na snagu osmog dana od dana objave u „Županijskom glasniku“ Službenom glasniku Bjelovarsko-bilogorske županije.

 Predsjednik Općinskog vijeća

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Branimir Miler, oec.